JohanHeinsen/ENO huggingface dataset:
Den Vest-Sjællandske Avis, 1839-08-01
Udenlandske Efterretninger. Spanien. Den 15. Julii har en Træfning fundet Sted ved Allo i Navarra, imellem Christinerne under Don Diego Leon og Carlisterne under Elio. Christinerne skulle have været heldige. Der tales ogsaa om en Fægtning imellem Amor og Apiroz ved Alcora, som ligeledes har været til Christinernes Fordeel. Breve fra Grændsen berette, at Provindsialdeputationen af Navarra har opfordet Befolkningen til at forlade Prætendentens Sag. Ved Allo havde Elio36000 Md. Jnfanterie og 400 Heste; Diego Leon, havde 9000 Md. Jnfanterie og 1300 Heste. - Maroto var den 18de saagodt som færdig med sine Forskandsninger ved Areta. Esparter rørte sig ikke Under de Engelske Lorders Nærværelse havde Dou Carlos holdt et stort Conseil, hvis Beslutninger blive hemmelige.
Den Vest-Sjællandske Avis, 1839-08-01
Frankrig. Alle Beretninger fra Buenos=Ayres stemme overeens deri, at Striden med denne Republik ikke afgjøres med det Gode, men at den alene kan endes ved Vaabenmagt. - Det hedder, at Kongen og den kongl. Familie under Julifesten vil i nogle Dage beboe Tuilerierne. Dog hører man ogsaa forsikkre, at Hoffet vil kun Dagen over forblive i Paris og om Aftenen vende tilbage til St. Cloud Under Festen blive samtlige Tropper consignerede og alle Poster fordoblede. Allerede træffes i Paris og dens Omegn overordentlige Sikkerhedsregler. Disse Forholdsregler siges at være motiverede ved en Mængde anonyme Breve til den kongl. Familie, hvilke forkyndes Udbrud af nye Uroligheder under Festen. - Det er nu afgjort, at Pairsretten ikke vil befatte sig med den anden Kategorie af de Maian klagede førend i November Maaned. De, imod hvem man ikke har tilstrækkelige Grunde om Deel i Opstanden, blive satte i Frihed; thi der er endnu over 200 Personer arresterede i Anledning af Majopstanden. - Vognen, hvori Bernard, Austen, Delsade Barbes og Mialon vare, havde erholdt den befaling at aflevere de tre første i St. Michel og de to sidste i Brest. Et af Seglbevareren undertegnet og forseglet Brev, som var medgivet Kudsken, skulde først aabnes i Avranches, et kort Stykke Vei fra St. Michel. Da det blev aabnet, viste det sig, at ogsaa Barves skulde blive i St. Michel. Først her erfarede han Forandringen af Straffen. Hans Søster, Mad. Cle, tilligemed hendes Mand tage Bopæl i Nærheden af St. Michel. - General Brossard vil befriet fra sit Gjeldsfængsel, med det Første indtræffe til Paris. – Hr. Pepin Lehalleur er udnævnt til Pariser Handelsrettens Præsident. - J Deputeret kamret ere Forhandlingerne og Creditfordringen af 850000 Fr. til Marineministeriet fortsatte og efter en kort Debat endte. Crediten blev bevilget med 227 Stemmer imod 10. Kamret gik derpaa over til Lovforslaget over Havneforbedringer. Af Commissionens Beretning viste det sig, at Havnene have betydelige Mangler. Siden Begyndelsen af dette Aarhundrede, især siden Anvendelsen af Dampkraften, har Skibsfarten erholdt en ganske anden Skikkelse. Andre Jndretninger ere opkomne og have overalt gjort en betydelig Forandring ved Havnene nødvendig. Den hertil forlangte Credit udgjør 41 Mill. Oberst Pairhans bestred Forslaget, og flere Medlemmer besværede sig over Partiskhed i Fordelingen af Summerne til de forskjellige Havne. Dusaare forsvarede Forslaget, saavel i commerciel og militairisk som i finantsiel Henseende, og man gik derfor over til Discussion af de enkelte Artikler, som efter hverandre bleve antagne med stor Majoritet. Strax herefter forhandledes og Jndtægtsbudgettet, og flere vigtige Capitler bleve bevilgede. – J Pairskamret er blandt flere Beretninger og Petitioner ogsaa fremkommet den, som foresloge at berettige alle forførte Piger til at tvinge Faderen til deres Børn til Ægteskab. Dette Forslag blev henlagt.
Den Vest-Sjællandske Avis, 1839-08-01
England. Urolighederne i Birmingham have givet Ministeriet Anledning til at gaae et Skridt videre med sine Centralisationsplaner. Den 24de Juli forlangte Lord J. Russel Tilladelse til at fremkomme med en Bill, hvorefter Fredsdommerne i Wales og England maatte oprette en Constabelmagt i deres Grevskaber. Trods Hr. d'Jsrall's heftige Modstand, gik Forlangendet igjennem. Lord Russell erholdt derhos 10000 Pd. St. bevilgede til et særegent Politie i Birmingham. J Underhusets Møde den 25de fandt Spring=Rice en saa bitter Modstand fra O'Connells og Humes Side i sit Forslag om Forlængelsen af Privilegierne for Jrlands Bank og Udvidelsen af visse Fordele, som ere bevilgede andre Banker, at han efter en heftig Debat maatte opsætte sit Forslag. Begivenhederne i Hannover opvække i Forbindelse med det orientalske Anliggende en overordent i Opmærksomhed.
Den Vest-Sjællandske Avis, 1839-08-01
Norge. Toldintraderne for Mai Maaned hav været i Sølv og Sedler 122700 Spec., og deriblandt var 10700 Spec. Udførselstold. Christiania har faaet endnu større Tilførsel af Kornvarer, og Prisen paa toradet Byg angives til 2 1/2 a 2 3/5 Spec. pr. Td. Coursen paa Hamborg for en Maaned var 112 1/2 pro Ct.
Den Vest-Sjællandske Avis, 1839-08-01
Sverrig. Af Bankregnskabet for 1838 erfares, at Beløbet af de circulerende Sedler udgiør 282 Mill. Svensk Banco, og at Banken eiede i Mynt og Barrer 6 3/4 Mill. Svensk Banco. Bankens Grund fond er ved indvundne Renter m. m. bleven i Aaret 1838 forøget med 676500 Rd. Svensk Banco.
Den Vest-Sjællandske Avis, 1839-08-01
Coursen paa Hamborg var i Gothenborg den 27de 127 a 126 3/4 Skill.
Den Vest-Sjællandske Avis, 1839-08-01
Det orientalske Anliggende. Fra Alerandrien skrives under 6te Juli. Den Tyrkiske Armee er aldeles tilintetgjort, Tusinde ere druknede i Euphrat og Resten har taget Flugten til Bjergene paa hiin Side Euphrat. Antab er atter taget, og dens Besætning under Osman Pascha fangen. Jbrahim har behandlet Antabs Beboere høimodigt. Den Ægyptiske Armee er i tre Colonner rykket ind i Anatolien, over Orfa, Antab og Marasch, deels for at forfølge den slagne Fjende, og deels for at adsprede de der opstillede Tyrkiske Reserver. J Jbrahims Hær have 5000 Mand Tyrkiske Tropper taget Tjeneste; de ville blive sendte til Arabien. Man venter en Russisk Hær i Anatolien, og under denne Omstændighed vil den ufortøvet angribe Jbrahim Pascha. Det Utroligste, antager man for vist. Krigen er langt fra at være endt. Den 4de Juli ankom en Fransk Gesandtskabssecretair fra Paris til Alexandrien; det forsikkres, at den uformodentlige Seier har givet hans Mission en ganske anden Vending. Vi meddele Følgende fra Jbrahim til en af hans Fortrolige: "Skrevet i Haf Paschas Telt den 24de Juni 1839. Jdag have vi angrebet den Tyrkiske Leir, og i mindre end fire Timer var hele Armeen adspredt, Kanoner, Flinter, Telte, Munitionsforraad af alle Arter ere i vor Magt. Den Tyrkiske Armee flygtede til alle Sider. Jeg føler mig som et ungt Menneske paa 15 Aar." Foruden dette skriver han til Mehemed Ali, at han selv commanderede Armeens Centrum, Soliman Pascha den høire og Achmed Pascha venstre Fløi. Han lover omstændeligere Beskrivelse og beklager Tabet af Mehemed Vei, en af Garde-Generalerne. Da Mehemed Ali modtog disse Efterretninger, befandt just den Russiske, Østerrigske og Belgiske Generalconsul sig hos ham, Han meddeelte dem Depeschernes Jndhold, men undslog sig for at modtage Lykønskninger af sine Omgivelser. Men denne Vægring grundede sig kun i Consulernes Nærværelse; thi efter disses Bortgang gav han sin egen og sine Omgivendes Glæde frit Løb. Dersom man tør troe hans Hoffolk, kjender hans Ærgierrighed ingen Grændser. – Jbrahim har forlang Transportskibe for at indskibe 4 til 5000 Fanger som have besluttet sig til at tjene Mehemed Ali. Paschaen har i denne Henseende afsendt flere Skibe Man har vidst under forskjellige Paaskud at forhindre Oberst Callier fra at bringe Jbrahim Pascha den befaling ikke at angribe Hafiz Pascha, saaledes er denne befaling først ankommet, efterat Fjendtligheder havde begyndt, hvilket man ogsaa havde bestræbt sig for. Den 24de sendte Mehemed Ali sin forhenværende Secretair, Sanny Bei, til Jbrahim med den befaling, at levere Tyrkerne et Slag, dersom det ikke allerede var skeet, og ikke at tage Hensyn i Calliers Ordre. Den Ægyptiske Flaade har den 26de Juni faaet befaling at afseile og angribe Storherrens Flaade. – Omendskjøndt Efterretningen om Hafiz Paschas Nederlag har foraarsaget stor Bestyrtelse i Konstantinopel, saa er dog Staden rolig. Chosrew Pascha nyder Sultanens ubetingede Tillid. Beretninger fra Konstantinopel af 12te Juli melde, at den Engelske Flaade under Stopford har mødt Capudan Pascha og tvunget ham til under Eskorte af de Engelske Krigskibe at vende tilbage til Stambul.
Den Vest-Sjællandske Avis, 1839-08-01
- Depescher fra den Franske Consul i Alexandrien, melde, at han i den Tyrkiske Generals Papirer har fundet uigjendrivelige Beviser for Englands Jntriger, kun at opfordre til Krigen. Et fortroligt Brev fra Lord Ponsonby, ankommen to Dage for Slaget, opfordrede Hafis Pascha til at angribe ved første Leilighed. Mehemed Ali lod dette Brev oversætte for sig og sagde, efterat det var læst: "Ru kjender jeg Englænderne. De skulle betale mig min Bomuld, hvad den er værd, og ikke opbrænde mange Steenkul paa Isthmen."
Den Vest-Sjællandske Avis, 1839-08-01
Blandinger. Tydskland. Staden Vohenstrauss, i Oberpfalz ved den Bøhmiske Grændse, er bleven ødelagt ved en skrækkelig Jldebrand den 11te Julii. Jlden varede fra Kl. 10 om Formiddagen til Kl. 5 og Eftermiddagen. Kun faa Bygninger bleve reddede, tildeels derved at de beskyttedes af Haver og løvrige Træer. De to Taarne tilligemed Kirken samt 502 Bygninger bleve Luernes Rov. Den største Deel af de ulykkelige Jndvaanere, som mistede al deres Bohave, maatte tilbringe flere Dage under aaben Himmel, indtil man fik dem henført til de tilgrændsende Landsbyer. At Titelsygen endnu findes i sin hele Latterlighed i Tydskland, saalænge efterat Kotzebue, skrev sin "Borgemesterfamilie," vil man erfare ved at gjennemlæse Listen over de til Carlsbad ankomne Badegjester. Saaledes er f. Ex. en Mand tituleret paa følgende Viis: "jubelitter Bergverksproductenverschleisdirectionsvicedirector." Konerne ere næsten endnu værre angrebne af denne "honnette Ambition end Mændene. Saaledes paradere imellem de anmeldte Gjester: "Herrschaftsbesitzersgemahlinnen" og "Feuerversicherungsbankbevollmachtigtengattinnen!"- Staden Weissenseels er bleven truffen af en frygtelig Ulykke, og det er ingen Overdrivelse at sige, at den næsten har fundet sin Undergang. Allerede den 19de Juli om Aftenen forstyrrede et Skybrud en Deel af Staden, men den 20de om Aftenen Kl. 9. blev Ulykken paa en skrækkelig Maade fornyet. Hele Byen blev sat under et brusende Hav. Vandet trængte saaledes igjennem de Vinduer, som laae imod Vinden, at det var som om de stode aabne; Regn strømmen fyldte snart Kielderne, og i de fleste Gader er intet Spor af Steenbro tilbage; Huse, Bygninger, Mure og Broer ere omstyrtede, saa Jndbyggerne have været i Fare for at tilsætte Livet i Vandet.
Den Vest-Sjællandske Avis, 1839-08-01
Endnu den 21de om Morgenen Kl. 9 stod Vandet en Mands Høide i Husene og Haverne, hvilke sidste alle ere forvandlede til Søer.
Den Vest-Sjællandske Avis, 1839-08-01
Den unge Sicilianer Vito Mangiamelli, som er verømt for sit store Talent i Hovedregning, og allerede har gjennemreist Jtalien, England og Frankrig, begiver sig nu til Portugal og derfra til Tydskland, Rusland og Sverrig.
Den Vest-Sjællandske Avis, 1839-08-01
Indenlandske Efterretninger. Kjøbenhavn den 29de Juli. Surnumerair Assessor i Lands-Over- samt Hof= og Stads=Retten Christian Alexis Flensborg er udnævnt til Assessoi denne Ret. - Cancellist under det Danske Cancellie Cancelliesecretair Hans Adam Stockmann Fath er udnævnt til surnumerair Assessor i fornævnte Ret Volontair i det Danske Cancellie Frantz Christopher Bruun er udnævnt til Auditeur ved 2det Jydske Jn(Kbhvnsp.) fanterieregiment.
Den Vest-Sjællandske Avis, 1839-08-01
J "Kjøbenhavns Morgenblad, læses følgende interessante Beretning: "Medens man i München imødeseer Thorvaldsens Komme, for at overvære Opstillingen af den der i Foraaret støbte eqvestriske Statue af Churfyrst Maximilian, og i Rom har seet hans talrige Samling Gibsafstøbninger af de fortrinligste Antiker forlade hans Atelier, for over Livorno at blive bragte ombord paa den Danske Corvette, der skal hente dem til det Thorvaldsenske Museum - ha den endnu saa livsfrodige Kunstnergubbe hengivet sig til Nydelsen af vort Sjællands yndige Natur i en Sommer, hvis ualmindelige Skjønhed har vel endog meer end forsonet ham med Savnet af Jtaliens milde Himmel. Han har, som bekjendt, i den største Tid af Sommeren opholdt sig hos Baron Stampe paa Nysøe og derfra foretaget flere Creursioner, saaledes til Altona, hvor han især glædede sig ved at see den herlige Opstilling af de Skulpturer, Etatsr. Donner eier fra hans Kunstnerhaand; til Helsingør og Helsingborg, hvor Jndvaanerne af de tvende Nabonationers ved Sundet adskilte og dog saa nær forbundne Grændsestæder have kappedes om paa en værdig Maade at bringe ham deres Hylding. Han har besøgt det grandisse Kullen, der med sine Granitmasser danner den sydlige Pynt af Skandinaviens store Bjergkjede, og han har nylig gjestet vort yndige Møen med sine hvide Klinteskrænter. Blandt de Arbeider, der i den sidste Tid ere fremgaaede af hans under alle Adspredelser bestandig over nye Kunstskabelser. rastløs rugende Aand, nævnes en paa Nysøe modelleret Statue, forestillende Kunstneren selv, støttende sig paa Haabets barnlige Genius. "Jeg har valg Haabet, – saa fortælles Kunstneren at have yttret sig "og ikke, som Mange maaskee vilde have fundet mere passende, Erindringen fordi jeg endnu fast støtter mig til det Haab, at fuldende Værker i min Kunst, som skulle overgaae alle dem, jeg hidtil har leveret."
Den Vest-Sjællandske Avis, 1839-08-01
Malm Allehaanda af 16de de indeholder en Beretning om den Hylding, de med Dampskibet "Malmøe paa Reisen til Götheborg hidkomne Danske Videnskabsmænd modtoge i Malmø den 13de ds Lehnshøvdingen og mange af Byens Jndvaanere bøde dem ved Ankomsten velkommen paa Svensk Grund. Vogne holdt i Beredskab, og en Udfart skeete til Ronneholm, hvor Forfriskninger toges. Siden vare de Danske Reisende og flere Svenske Professorer fra Lund, Dhrr. Hill, Nilsson, Liljewalch og Loven m. fl., indbudne paa Knudssalen, hvor der serveredes med Viin og Confecturer. Dr. Gullander talte og udviklede Dagens Betydning. Hans Tale besvaredes at Dhrr. Ørsted og Schouw. Den Høiagtelse og den Erkjendelse af gjensidige Fortjenester, som vare Følgerne af at de to Nabonationer lærte hinanden at kjende, havde i de sidste Aar yttret sig særdeles levende blandt den studerende Ungdom ved Kjøbenhavns og Lands Universiteter, men ved den nærværende Anledning havde den private Velvillie og Gjestevenskabet forenet sig med Udtrykket af den Hylding, som oplyste Medborgere skienke Videnskaben igjennem den Tribut, som ydes dennes Repræsentanter."(Kbhvnsp.)¬
Den Vest-Sjællandske Avis, 1839-08-01
- Det kongl. Theater heri Staden faaer i denne Tid en ny Tilvært, idet der af den lange Bygning paa Gammelholm, der strækker sig langs med Holmens canal, nu fraskilles den Deel, der er nærmest ved Theatret, for som en særegen Bygning at indrettes til Brug for Theatret, nærmest med Hensyn til et Malerværksted for Conlisserne. En Bro over Canalen vil sætte den i Forbindelse med Theatret. Da en stor Deel af hvad der hører til Skibsværfterne paa Gammelholm allerede er henflyttet til Nyholm, saa kan man vel vente, at snart en større Deel af denne Holm vil blive indlemmet i Staden, da det maa være indlysende, hvor fordeelagtigt samme, ifølge sin Beliggenhed midt i Byen, vilde egne sig til Anlæg af et nyt Qvarteer, hvis Nødvendighed ved den stigende Folkemængde viser sig i, at saa mange Huse efterhaanden bygges høiere, medens Stadens naturlige Udvidelse hindres af Fæstningsværkerne. (Kbp.)- J Ugen fra den 20de til den 27de Juli ere heri Staden Copulerede 18 Par, Fødte 58 (32 Drenge, 26 Piger); Døde 71 (20 Mænd, 22 Qvinder, 18 Drenge, 11 Piger). Saaledes ere 13 flere døde end fødte.
Den Vest-Sjællandske Avis, 1839-08-01
Viborg den 29de Juli. Natten til afvigte Torsdag skal der have været Jldløs i Nykjøbing paa Morss. Der siges, at 6 a 7 Udhuse skulle være lagte i Aske. Rygtet om Uveiret, der rasede over Borberg Sogn den 8 ds, har desværre fuldkommen stadfæstet sig, og skal overgaae hvad der var anført.
Den Vest-Sjællandske Avis, 1839-08-01
Samme Uveirsdags Aften slog Lynet ned i den en Miil herfra Byen liggende Halds Bøgeskov, og spaltede et Bøgetræ af 3 1/2 Alens Omfang lige til Roden. - En Afdeling af vort respective Toldvæsen gjorde forleden Dag en liden Excursion i Embedsanliggender. Efter gunstigt at have gjestet Karmarks Mølle uden noget videre Resultat, aflagdes Fiskebek, Mølle en Visit, der endtes med Beslaglæggelsen paa et Brændeviinstøi. (Vib. Stiftst.)
Den Vest-Sjællandske Avis, 1839-08-01
Districtslæge Mikisch i Horsens har ladet følgende Bekjendgjørelse offentliggjøre: Da jeg er kommet til Kundskab om, at den uoplyste Landalmue her i Egnen nu og da i Sommerens Hede sætter Sølverglød en for det menneskelige Legeme meget giftig Bly kalk – paa sit Øl, for at samme ikke skal blive suurt, til hvilken Ende der af en Mand i en Krambod her i Hørsens blev indkjøbt et Qvantum af 2 Lod Sølverglød, saa anmodes de Herrer Sognepræster, Skolelærere og Sognefogder paa Landet, saa og de Handels=Berettigede i Kjøbstæderne her i Egnen, tjenstligen om, behageligen at ville ved enhver given Leilighed oplyse den ukyndige Almue om, hvor høist farligt det er for Liv og Helbred at sætte enten Sølverglød eller Blysutter paa sit Øl. Derimod gives der til Hensigtens Opnaaelse et langt sikkrere og for Sundheden, uskadeligt Middel, i det man nemlig kommer en Thee skee fuld renset Potaske paa en Tønde Øl, rører det om, og lader saa Spundset derefter, i en Dags Tid, ikkun ligge løst over Aabningen.
Den Vest-Sjællandske Avis, 1839-08-01
Af Kieler Corresp. Bl. meddele vi nedenstaaende Artikler. Det er nu besluttet, at der uopholdelig tal gjøres Begyndelse med Fortsættelsen af Oldester Chausseen. Den vil blive ført over Ochsenzall og Langenfelde. – Den 25de Juli holdt den Slesvig Holsteenske Forening for "Natur og Lægevidenskaden sin aarlige Forsamling i Dusternbrok. Den havde indfundet sig 40 Medlemmer, og EtatsraaProf. Plaff havde Forsædet. Foredrag holdtes af Etatsraad Pfaff, Prof. Günther, Physikus Dr. Nagel, Prof. Meyn, Dr. Trier (fra Alton.) og Flere. Sammenkomsten skal til næste Aar finde Sted i Staden Slesvig. (Berl. Av.)
Den Vest-Sjællandske Avis, 1839-08-01
En vis Jacob Meyer fra Rendsborg bekjendtgjør Aarh. Avis, at han indtræffer til førstkommende Haderslev Marked, og at der af ham vil blive solg Varer til saa billig en Priis, som endnu aldrig før der er skeet.
Den Vest-Sjællandske Avis, 1839-08-01
Det Altona Hamborg-Lübeckske Jernbane-Selskab har, ved en Beslutning taget af dets provisorisk Comite den 3die Juni d. A. i George and VulturTavern i London, opløst sig og er kun nu sysselsat med Deelingen af sine Activer. (Kieler Corresp.) Slagelse den 1ste August. Jgaar indsattes Slagelse lærde Skoles Rector, Magister C. W. Elberling, i sit Embede af Stiftets Biskop ved en Dansk Tale, hvori Taleren handlede om det classiske Studium, idet han først oplyste Betydningen af Udtrykket "classiske Skribenter, og dernæst mødte nogle den nyere Tid mod dette Studium fremsatte Jndvendinger. Derpaa indsatte Rectoren ligeledes ved en Dansk Tale Overlærer Magister H. K. Whitte og Adjunct Kieler i deres Embeder. Ved Høitideligheden blev, under Ledsagelse af Jnstrumentalmusik af Skolens Disciple afsunget nogle Sange af Prof. Jngemann i Sorø, componerede af Skolens Musiklærer Schwarz.
Den Vest-Sjællandske Avis, 1839-08-01
Kjøbenhavns Børs-Cours den 30te Juli 1839. Hamb. 2 M. - a vista 198 1/2 4 pr. Norske Laan af 1828 ved Species 200. Hambro & Søn 101 - Bank-Disconto 4 pCt. Rbd. r. S. Norske Speciesedl. pr. 100 Sp. 4 pCt. do. af 1834 ved do. - Rbd. Sedl. 101 – i Banco. 4 pCt. kgl. Obl. uden Renter 4 pCt. do. af 1834 ved de 96 1/4 a 96 1/2 Rbd. Sedl. 101 a - Rbd. r. Sølv. Rationbk=Obl. (af Laanet d. 4. 3 pCt dansk engelske Obligat Febr. 1820) 101 a 101 1/2 Rbd. 72 1/2 a - Pd. St. i r. S. Asiatiske Comp. Actier - 4 - 4 pCt. uopsigelige Rigsbank- Rbd. Sedler. Obl., Renten pr. 6te Januar, Nationalbank=Actier - A 73 103 1/2 a 104 Rbd. r. Sølv. Rbd. r. Sølv.
Den Vest-Sjællandske Avis, 1839-08-01
AVERTISSEMENTS. ACTION QVER ULDBLODHINGSTEN HAZARD.
Den Vest-Sjællandske Avis, 1839-08-01
Efter Overeenskomst med vedkommende Auctionsdirecteur afholdes Torsdag den 19de Septbr. 1839 Formiddag Kl. 11 i Svinninge i Holbek, Amt offentlig Auction over den for sine fortrinlige Egenskaber velbekjendte Fuldblodningsthazard, födt i England 1826, for til den Høistbydende absolut at blive bortsolgt paa Vilkaar. a. at efter Committeens nærmere Bestemmelse kan Kjöberen erholde Credit med Kjöbesummen der erlægges i Repræsentativer, indtil den 31te Marts 1840, paa hvilken Dag den betales til Kammerherre Wegener i Holbek b. at Kjöberen er fritaget for alle Auctionsom kostninger samt for Renter af Kjøbesummer til Betalingsdagen. c. at Hingsten fra Hammerslaget staaer for Kjøberens Regning og Risico. Hingsten forevises ved Auctionen, ved hvilken nogle af dens Afkom forventes at blive foreviste og forinden er Hingsten daglig til Eftersyn paa Lerchenfeldt ved Kallundborg.
Den Vest-Sjællandske Avis, 1839-08-01
Committeen for Fuldblodningsten Hazard den 27de Juli 1839.
Den Vest-Sjællandske Avis, 1839-08-01
Auction over Sviin. Løverdagen den 10de August om Formiddagen Kl. 10 bliver paa Waldbygaard ved offentlig Auction bortsolgt endeel Ung sviin. Lind.
Den Vest-Sjællandske Avis, 1839-08-01
J Bagermester Kellermanns Gaard i Sorøe kan bekommes til førstkommende Michaeli Flyttetid en smuk istandsat første Salsetage tilleie, bestaaende af 3 Værelser til Gaden, 1 til Gaarden, Pige- og Spisekammer, samt Brændekjælder og et Stk. Haugejord. Man henvender sig til Eieren paa Stedet.
Den Vest-Sjællandske Avis, 1839-08-01
En Sæk med nogle Skjepper Rug er funden Torsdagen d. 25de Juli paa Landeveien imellem Korsøer og Slagelse. Eieren kan, imod behørig Legitimation, lade samme afhente i Kors ver Præstegaard.
Den Vest-Sjællandske Avis, 1839-08-01
En Karl, som er oplært ved Avlsbruget af det kongl. Landhuusholdningselskab og senere har tjent paa store Avlsgaarde, hvorfra han har de bedste Beviser paa hans Duelighed, Flittighed og Paapasselighed, ønsker sig Kondition til 1ste Novbr. d. A. som Ladefoged. Nærmere Anviisning giver Bogtrykker Magnus.
Den Vest-Sjællandske Avis, 1839-08-01
En skikkelig Dreng kan blive antaget i Lære hos Skræddemester Jacobsen paa Bredegade.
Den Vest-Sjællandske Avis, 1839-08-01
For en duelig ugift Schæfer er en Tjeneste ledig til anstundende 1ste Novbr. d. A. Bogtrykker Magnus anviser. 1000 Rbd. kan erholdes tillaans, imod antagelig Sikkerheri en Jordeiendom, helst i Løve Herred. Man handler herom med mig. Kjørnelunde den 21de Juli 1830. J. Langemann. eene For et Fruentimmer af fat Alder, som kan paatage sig at bestyre en Landsbyehuusholdning paa egen Haand, er en fordeelagtig Condition at erholde enten strax eller til 1ste November, naar man med gode Anbefalinger om Duelighed og Troskab melder sig hos Gjestgiver Henrichsen i Tersløse pr. Sorø. En duelig, ædruelig og erfaren, altsaa ikke for ung, Avis karl kan til 1ste November d. A. erholde en god Tjeneste paa en Gaard i Nærheden af Sore. Bogtrykker Magnus anviser.
Den Vest-Sjællandske Avis, 1839-08-01
For en ferm Stuepige er en meget god og fordeelagtig Condition ledig til 1ste November, men uden gode Anbefalinger nytter det ikke at melde sig. Bogtrykker Magnus anviser. uden gode Anbefalinger nytter det ikke at melde sig. Bogtrykker Magnus anviser.
Den Vest-Sjællandske Avis, 1839-08-01
VINE og SPIRIUSSER PAABOUTEILLER I Undertegnedes Viinudsalg fra Hr. A. C. Møller i Kjöbenhavn bekommes: Medoc 24 Sk. a 28 Sk., Margeaux 2 Mk. 8 Sk. a 3 Mk., St. Estephe 3 Mk., St. Julien 3 Mk. 8 Sk., Lasitte 6 Mk., Chateau la Rose 9 Mk., Portviin 1 Mk. 8 Sk., 7 Mk. a 9 Mk. 8 Sk., gl. fr. Viin 28 Sk., Graves 3 Mk., Beziers 3 Mk., Malaga 4 Mk., Xeres 3 Mk. 8 Sk., Sautern, gl., 5 Mk., Liebfraumilh 6 Mk., Laubenheimer 6 Mk., Marcobrunner 7 Mk. 8 Sk., Madeira 6 Mk., 8 Mk. 9 Mk. 8 Sk., Champagne 11 Mk., 4 Boutt. 7 Mk., Cognac 3 Mk. til 5 Mk. 8 Sk., gl. Rom 6. Mk., Soelbær Rom 4 Mk. Alt uden Bouteiller.
Den Vest-Sjællandske Avis, 1839-08-01
Slagelse. J. G. Lund